REFERAT FRA MØTE I GRESVIK IFs HOVEDSTYRE TORSDAG 16/6-2011

Tilstede: Kjetil Føreid, Eilev Pettersen, Jan Simensen, Atle Dieseth.  
 Freddy Magnussen og Morten Johannessen ankom noe senere.

Forfall: Morten Helminsen og Ingrid Sandrud.

**SAKSOPPFØLGING**

# Boligutbyggingen i Trondalen. Ikke noe nytt på denne fronten siden forrige møte.

# Velkommen til GIF folder skal lages. Kjetil er i gang med dette og regner med at han skal rekke tidsfristen som er satt.

#Leiekontrakt med FSK vedrørende Blodslitet må undertegnes.

#Det må utarbeides branntekniske tegninger for klubbhuset.

#Det må ryddes opp i en gammel reskontro liste og i en ansatt liste ifm økonomi.

**INFO FRA DAGLIG LEDER**

# Intet

**ØKONOMI**

# Vi henger litt etter budsjettet som foreløpig viser ca 147.000,- i underskudd.  
Dette skyldes i hovedsak mye utestående medlemskontingent (ca 100.000), og manglende innbetalinger ifm draktreklame og arenareklame.

# Budsjettet for jenter 94 Håndball er overført til 95 års-klassen.

# Husk å summere kilometer ifm utbetaling av kjøregodtgjørelse.

**INFORMASJON FRA GRUPPENE**

HÅNDBALL

# Sesongen 2010/2011 er avsluttet.

# Meget god innsats fra GIF under årets Herulf Cup, med 2 seire og en andre plass.

# G-16 kom til B-finalen i årets Fredrikstad Cup, ellers ingen andre lag fra GIF til finaler.

# Totalt sett så har årets sesong vært meget god for håndballen i GIF.

# Det spøker litt for G-96 for neste år, da treneren har trukket seg. Vi har ikke trukket laget ennå, men avventer situasjonen, og håper på løsning.

# Kommunen stenger Gressvikhallen i uke 26 – 33, så da trener håndballen i Kongstenhallen.

BARNEIDRETT

# BIG avholdt sommeravslutning 9. juni 2011 med 62 barn til stede.   
Det ble avholdt fotballkamp mellom foreldre og barn, men da regnværet satte inn for fullt forsvant de fleste fra Trondalen.

# G-03 har meldt på 3-4 lag til årets GIF-CUP.

# J-03 skal spille i håndballserien neste sesong og har meldt på 1 lag.

# BIG starter høstsesongen med Kickoff-møte tirsdag 23 aug 2011.

# Ligger godt an i forhold til trenere for neste år

# Atle er kontaktperson mellom BIG og GIF-Cupen.

FOTBALL

# Kong Fredrik Cup ble en stor skandale pga at arrangøren ikke var godt nok forberedt til dette arrangementet. Vi kommer ikke til å delta som medarrangør på dette neste år. Imidlertid så vant G-95 finalen i sin klasse.

# Vårt damelag er så langt i serien ubeseiret, G-99 leder sin pulje, mens G-98 kun har tapt en kamp så langt.

# Vårt juniorlag har fått en ny vår, og ordner seg selv ift treninger og kamper. Det er opptil 32 personer på treningene.

# Seniorene har også meget godt treningsfremmøte, og har prestert bra sportslig.

# Våre to guttelag gjør det også bra, og det vil delta et guttelag fra GIF i årets Skaw Cup.

**EVENTUELT**

# Morten Helminsen skal ha ferie i uke 26, 27, 28 så Jan henter og åpner posten disse ukene. Eilev sjekker E-post i uke 26 og 27, mens Kjetil sjekker E-posten i uke 28.

# Planleggingen av GIFCUPEN 2011 er godt i gang, og det er en oppgående komitè med stor innsats som jobber iherdig. Pr 16. juni har 35 lag meldt seg på, men vi tar i mot påmeldinger inntil vi har nådd maks antall, eller til vi må sette strek pga tidsplan for kampoppsett.

# Revisjon av GIF-guiden del 4 må gjøres, da dette ikke er gjort siden 2007.

# Det er viktig at lagledere/trener som representerer GIF under Cuper og turneringer i inn- og utland skriver ut og setter seg inn i GIFs krisehåndteringsplan før avreise. Finnes på nettsidene våre.

# Vi må få laget en aktivitetskalender/årsplan hvor vi også må sette opp dager hvor dugnad på anlegget i Trondalen skal gjennomføres. Vi bør ha en dugnad på våren og en på høsten hvor vi rydder søppel, klipper langgress og vedlikeholder kunstgressbanen etc.   
Arbeidsleder ifm dugnaden er Daglig leder.

# Svein Thoresen har sagt seg villig til å være med i hovedstyret som sekretær igjen, VELKOMMEN skal du være Svein!

**NESTE MØTE I HOVEDSTYRET AVHOLDES PÅ KLUBBHUSET TORSDAG 11 AUGUST kl 1800,** **mens september møtet går av stabelen torsdag 15. september.**

Møtet avsluttet kl 2030.

Trondalen 16/6-2011

Eilev Pettersen